CELEX: C2006/131/03
Language: da
Date: 2006-06-03 00:00:00
Title: Sag C-152/03: Domstolens dom (Store Afdeling) af  21. februar 2006  — Hans-Jürgen Ritter-Coulais, Monique Ritter-Coulais mod Finanzamt Germersheim (anmodning om præjudiciel afgørelse fra Bundesfinanzhof) (Skattelovgivning — indkomstskat — EØF-traktatens artikel 48 (senere EF-traktatens artikel 48 EF, efter ændring nu artikel 39 EF) — nationale bestemmelser, der begrænser hensyntagen til negative lejeindtægter fra faste ejendomme beliggende på en anden medlemsstats område)

3.6.2006   
            
            
               DA
            
            
               Den Europæiske Unions Tidende
            
            
               C 131/2
            
         Domstolens dom (Store Afdeling) af 21. februar 2006 — Hans-Jürgen Ritter-Coulais, Monique Ritter-Coulais mod Finanzamt Germersheim (anmodning om præjudiciel afgørelse fra Bundesfinanzhof)
   (Sag C-152/03) (1)
   
   (Skattelovgivning - indkomstskat - EØF-traktatens artikel 48 (senere EF-traktatens artikel 48 EF, efter ændring nu artikel 39 EF) - nationale bestemmelser, der begrænser hensyntagen til negative lejeindtægter fra faste ejendomme beliggende på en anden medlemsstats område)
   (2006/C 131/03)
   Processprog: tysk
   Den forelæggende ret
   Bundesfinanzhof
   Parter i hovedsagen
   
      Sagsøgere: Hans-Jürgen Ritter-Coulais, Monique Ritter-Coulais
   
      Sagsøgt: Finanzamt Germersheim
   Sagens genstand
   Anmodning om præjudiciel afgørelse — Bundesfinanzhof — fortolkning af artikel 43 EF og 56 EF — national ordning vedrørende beskatning af indtægter hos fysiske personer, der begrænser fradragsretten for tab som følge af udlejning af fast ejendom eller anvendelse af det såkaldte negative progressionsforbehold på disse tab til alene at gælde for tab fra goder, der ligger inden for det nationale territorium.
   Konklusion
   EØF-traktatens artikel 48 (senere EF-traktatens artikel 48, efter ændring nu artikel 39 EF) skal fortolkes således, at den er til hinder for nationale bestemmelser som de i hovedsagen omhandlede, der ikke tillader fysiske personer, som oppebærer lønindtægter i en medlemsstat, hvor de er undergivet ubegrænset skattepligt, med henblik på fastsættelsen af skatteprocenten for de nævnte indtægter i denne stat at anmode om medregning af tab af lejeindtægt knyttet til et hus til boligformål, som de personligt anvender til dette formål, og som er beliggende i en anden medlemsstat, hvorimod positive lejeindtægter knyttet til et sådant hus ville kunne medregnes.
   
      (1)  EUT C 158 af 5.7.2003.